2 яшьлек һәм 2 айлык ике баласын янгында югалткан Ләйсәннең шушы көннәрдә ире дә үлеп киткән

	Узган елның июль аенда Яшел Үзән районының Норлат авылында булган янгында ике баласын югалткан Ләйсән Хәй­рет­­динова турында язып чыккан идек.	 “Балаларымны бик сагынам. Әтием – 2005, әнием 2011 елда бакыйлыкка күчкәч, соң гына кияүгә чыктым. Бер-бер артлы ике балабыз туды. Тик узган ел янгында ике яшьлек Ниязым, ике айлык Илназым янып үлде. Ирем Ильяс  бик каты пеште. Ул Казан хастаханәсендә бик озак дәваланды. Әмма Яңа ел миңа тагын зур сынау китерде. 3 гыйнварда ирем мәңгелеккә күзләрен йомды”, – ди Ләйсән.

Ләйсәннең хәсрәтен җиңе­ләйтү өчен сүзләр табып булмый. Сынмаска, Аллаһы Тәгалә биргән сынауларны җиңеп чыгарга насыйп булсын дип кенә теләргә кала. Моңарчы язган идек: http://matbugat.ru/news/?id=10384  

Ватаным Татарстан

	№ 6 | 20.01.2015	


